《海珠寺诗六首 其六》
明代·何吾驺

征骖别棹每登台，去国离家浊酒杯。僧有碧纱能话旧，壁悬湘榻许归来。

香炉烟逐孤帆出，海燕泥衔返照回。隔岸劳劳尘是梦，中原鼙鼓夜深催。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。